Uitdrukking: Die spit afbyt | Maroela Media
Argieffoto (Foto: soldierstudies.org)
Die moeilikste of gevaarlikste werk verrig
Om die spit af te byt, is om die gevaarlikste of moeilikste werk te verrig. Die herkoms word (opsommend) so in die Woordenboek der Nerderlandsche taal aangedui: Die uitdrukking verwys na 'n vyand wat aangestorm kom met spiese of gevelde bajonette, wat as spitte bekend gestaan het.
Die eerste linie verdedigers het die aanval die hoof gebied deur dapper toe te laat dat die eerste steke van die vyandelike wapens hulle eie liggame binnedring. Die spitte is op dié manier buite aksie gestel en die tweede linie het tyd gekry om self aan te val. Dit was natuurlik die gevaarlikste optrede in 'n geveg.